Document ID: /roh_data/filtered/fineweb-2-filterrobots_roh.jsonl.gz/46733

Las registraziuns veglias na taidlel jeu betg trasora. Dentant sche jau aud ina, patratg jau per il solit - i d'era anc vaira bun.
Domenic Janett è musicist da l'emprima minuta tar ils Fränzlis. Per quest motiv po el era sa regurdar bain vid registraziuns fatgas a l'entschatta dal viadi musical. Cun il prim disc haja lu era cumenzà a girar adina dapli, di el.
Era Curdin Janett, il frar da Domenic, fa dapi il cumenzament part da la furmaziun che ha sias ragischs en la musica populara.
Madlaina Janett raquinta d'ina registraziun avant entgins onns a Tschlin. Là aveva RTR clamà ensemen prest tut ils Janetts, l'entira parentella. Durant dus dis era la stiva vegnida transfurmada en in studio, e resultà ordlunder saja ina pluna registraziuns en las pli differentas furmaziuns da Janetts. Ina fitg bella experientscha saja quai stà. Prest legendar, il fargun da naiv che manischava tut il temp tras il vitg durant far questas registraziuns cul num Janetts total.
Durant far registraziuns n'hajan els mai ponderà, tge che pudess ussa dar in hit. Plitost far musica sincera e cun cor.
RR actualitad 07:00